O **RMS *Olympic*** foi o primeiro transatlántico da clase *Olympic* deseñado por Alexander Carlisle e Thomas Andrews e construído polos estaleiros Harland and Wolff de Belfast para a White Star Line. Foi o barco irmán dos afundidos *Titanic* e *Britannic*, que ao contrario que estes, serviu durante moito tempo (desde 1911 ata 1935) e por iso foi coñecido como *"Old Reliable"* (Vello confiable).

Os tres barcos da clase Olympic íanse chamar orixinalmente *Olympic*, *Titanic* e *Gigantic*, en honor ás razas da mitoloxía grega: os deuses olímpicos, os Titáns, e os Xigantes. O *Gigantic* foi renomeado despois como *Britannic* no último intre, para previr desgrazas parecidas á do *Titanic*.

Historia
--------

### Comezos

Máquinas de tripla expansión do *Olympic*, antes de ser montadas.
O *Olympic* despois de ser lanzado ao mar, en outubro de 1910.
A quilla foi posta no estaleiro Harland and Wolff o 16 de decembro de 1908, e foi botado ao mar o 20 de outubro de 1910 mentres o seu xemelgo, o *Titanic*, estaba nun avance dun 30%. O *Olympic* foi o primeiro da súa clase en completarse, e foi comisionado en maio de 1911. Con 30 metros máis de eslora que os seus libares máis próximos, o *Lusitania* e o *Mauretania* da Cunard Line, o *Olympic* ostentou o título de barco máis grande do mundo na súa época. Realizou a súa viaxe inaugural o 14 de xuño de 1911, e nesta viaxe consumiu 650 toneladas de carbón cada 24 horas cunha media de velocidade de 21,7 nós, comparado ás 1000 toneladas de carbón cada 24 horas que consumían o *Lusitania* e o *Mauretania*. O seu primeiro capitán foi Edward John Smith, quen o comandou desde xuño de 1911 ata o 30 de marzo de 1912, para tomar logo o seu último mando no *Titanic* nas súas probas de mar e na viaxe inaugural. O *Olympic* e o *Titanic* anunciaban a era dos súper transatlánticos. O *Olympic* era case tan luxoso coma o seu irmán o *Titanic*, desprazaba 1004 toneladas menos que este e era máis sobrio, ademais, a cuberta de paseo A era completamente aberta, a diferenza da cuberta A do *Titanic* que era pechada nun 50% (un arranxo de último momento polo seu construtor Thomas Andrews, quen desexaba que os pasaxeiros puideran desfrutar dunha cuberta de paseo protexida das frías tormentas do Atlántico norte).

O *Olympic* sometido a probas de navegabilidade no mar de Irlanda, c. maio/xuño de 1911.
Fotografías que documentan os danos que sufriu o *Olympic* (esquerda) e o *Hawke* (dereita) despois da súa colisión.
O 20 de setembro de 1911, o Olympic tivo un incidente cun buque de guerra, o HMS *Hawke*, que acercóuselle demasiado (atraído pola turbulencia xerada polo *Olympic*) e golpeou o seu casco abrindo un gran burato nos camarotes de terceira clase polo lado de estribor, motivo polo que tivo que volver a Belfast para ser arranxado.

En xaneiro de 1912 perdeu unha pa dunha hélice e tivo que regresar a Belfast, aos estaleiros Harland and Wolff para a súa reparación. Este inconveniente fixo atrasar a entrada en servizo do *Titanic*, xa que se tivo que retirar o barco do dique seco para reparar o *Olympic*. A reparación durou preto dun mes, tempo no que se atrasou a terminación e entrada en servizo do *Titanic*.

### Desastre do Titanic

O 14 de abril de 1912, o *Olympic*, baixo o mando de Herbert Haddock, recibiu os sinais de socorro do seu irmán o *Titanic*, pero estaba a 500 millas de distancia polo que non puido prestar axuda.

Logo da traxedia do *Titanic*, o *Olympic* tivo que ocuparse da tarefa de recoller os botes salvavidas do *Titanic*, que foran recuperados polo RMS *Carpathia* e deixados en Nova York. Estes botes foron, unha vez que se lles quitou o nome "*TITANIC"*; empregados para aumentar a capacidade de salvamento do *Olympic*.

### Primeira guerra mundial

O *Olympic* coa pintura de camuflaxe.
Ó comezo da primeira guerra mundial foi confiscado pola Royal Navy, o seu nome cambiouse a HMT (His Majesty's Transport) *Olympic*, foi pintado de camuflaxe antisubmarino e serviu coma transporte de tropas. O *Olympic* xuntouse co seu irmán mais novo, o HMHS *Britannic*, que servía como barco hospital no mar Mediterráneo para transporte de feridos. Logo comezou a transportar tropas canadenses e a finais de 1916 xa completara as 10 viaxes entre Canadá e Europa. Máis tarde faría o traxecto Estados Unidos - Europa coa mesma finalidade.

En outubro de 1914, rescatou aos tripulantes do HMS *Audacious*, un barco de guerra británico afundido a causa do choque cunha mina.

O 12 de maio de 1918, afundiu o submarino alemán *SM U-103*, que lle atacara lanzándolle un torpedo que fallou, ao comprobar isto emerxeu coa idea de atacar o buque a canón, pero o capitán do *Olympic*, Bertram Fox Hayes, constituíu manobrar, arremeteu e afundiu o submarino. 

Rematada a guerra en novembro de 1918, máis tarde regresou a Belfast en agosto de 1919 para a súa restauración, e volveu ao servizo de liña en 1920.

### Últimos anos de servizo e despezamento

O *Olympic* (esquerda) e o *Mauretania* (dereita) en Southampton en 1935 agardan a súa última viaxe ao seu despezamento.
Nos últimos anos da súa carreira, o *Olympic* tivo un incidente moi grave. O 15 de maio de 1934, debido á néboa ese día, chocou contra o buque-faro *Nantucket LV-117*, matando a sete dos seus once tripulantes.

Non obstante, chamóuselle o "*Vello Confiable*" (alcume para atraer pasaxeiros), e despois de 24 anos de servizo, realizou a súa última viaxe a Nova York en marzo de 1935.

Debido aos seus anos e baixo financiamento, o *Olympic* foi retirado do servizo e foi vendido por 100.000 £ a Sir John Jarvis para comezar a ser despezado parcialmente en Jarrow (Inglaterra), sendo remolcado ao estaleiro de Thomas W. Ward en outubro dese mesmo ano. En 1937, os seus restos foron remolcados ata Inverkeithing (Escocia) para ser finalmente desmantelados.

Véxase tamén
------------

* RMS Titanic
* HMHS Britannic
* RMS Mauretania
* RMS Majestic
* White Star Line

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***RMS Olympic Modificar a ligazón no Wikidata*** |

* 
* 
* 
* 
* 

|  |  |
| --- | --- |
| Control de autoridades | 
* Wd: Q321007
* WorldCat
* VIAF: 127149776
* EBID: ID
* LCCN: n88299188
* NKC: kn20050428032

 |

| * v
* c
* e
Barcos da White Star Line |
| --- |
| Na actualidade | SS Nomadic (1911) |  |
| Non rematatos | RMS Oceanic |
| Barcos históricos | 
Red Jacket (1853)  ·  Oceanic (1870)  ·  Atlantic (1871)  ·  Baltic (1871)  ·  Tropic (1871)  ·  Asiatic (1871)  ·  Republic (1872)  ·  Adriatic (1872)  ·  Celtic (1872)  ·  Traffic (1872)  ·  Belgic (1872)  ·  Britannic (1874)  ·  Germanic (1875)  ·  Arabic (1881)  ·  Coptic (1881)  ·  Ionic (1883)
Doric (1883)  ·  Belgic (1885)  ·  Gaelic (1885)  ·  Cufic (1885)  ·  Runic (1889)  ·  Teutonic (1889)  ·  Majestic (1890)  ·  Tauric (1891)  ·  Magnetic (1891)  ·  Naronic (1892)  ·  Bovic (1892)  ·  Gothic (1893)  ·  Cevic (1894)  ·  Pontic (1894)  ·  Georgic (1895)  ·  Delphic (1897)  ·  Cymric (1898)  ·  Afric (1899)  ·  Medic (1899)  ·  Persic (1899)  ·  Oceanic  ·  Runic (1900)  ·  Suevic (1901)  ·  Celtic (1901)  ·  Athenic (1902)  ·  Corinthic (1902)  ·  Ionic (1903)  ·  Cedric (1903)  ·  Victorian (1903)  ·  Armenian (1903)  ·  Arabic (1903)  ·  Romanic (1903)  ·  Cretic (1903)  ·  Republic (1903)  ·  Canopic (1904)  ·  Cufic (1904)  ·  Baltic (1904)  ·  Tropic (1904)  ·  Gallic (1907)  ·  Adriatic (1907)  ·  Laurentic (1909)  ·  Megantic (1909)  ·  Zeeland (1910)  ·  Traffic (1911)  ·  Olympic (1911)  ·  Belgic (1911)  ·  Zealandic (1911)  ·  Titanic (1912)  ·  Ceramic (1912)  ·  Lapland (1914)  ·  Britannic (1914)  ·  *Belgic* (1917)  ·  Justicia (1918)  ·  Vedic (1918)  ·  Bardic (1919)  ·  Gallic (1920)  ·  Mobile (1920)  ·  Arabic (1920)  ·  Homeric (1920)  ·  Haverford (1921)  ·  Poland (1922)  ·  Majestic (1922)  ·  Pittsburgh (1922)  ·  Doric (1923)  ·  Delphic (1925)  ·  Regina (1925)  ·  Albertic (1927)  ·  Calgaric (1927)  ·  Laurentic (1927)  ·  Britannic (1930)  ·  Georgic (1932)
 |